„Bombardament cu apă și substanțe ignifuge”: Eforturi supraomenești ale pompierilor la Los Angeles. Numărul victimelor crește
Pompierii fac dau un asalt disperat pentru a împiedica cel mai mare dintre incendiile mortale care amenință Los Angeles să se extindă într-unul dintre cele mai exclusiviste cartiere ale orașului, scrie BBC. Echipele de intervenție aeriană au „bombardat” dealurile în flăcări cu apă și substanțe ignifuge pentru a încerca să oprească incendiul de la Pacific Palisades, care s-a extins și amenință acum Brentwood. Incendiile multiple care fac ravagii în Los Angeles de cinci zile au provocat cel puțin 16 morți și s-au extins sâmbătă către zone care până acum fuseseră cruțate.